Nuvsfjorden – Store norske leksikon
Nuvsfjorden, fjord i Loppa kommune, Finnmark. Nuvsfjorden skjærer mot sør fra det åpne havstykket ved innløpet til Sørøysundet; 8 km lang.
Det er bosetning i Nuvsvåg på østsiden av fjorden og ved fjordbotnen, 219 innb. (2001). Sør for fjordbotnen ligger Øksfjordjøkelen på 1204 moh. Dette er kommunens største isbre og Finnmarks høyeste fjell. Det er fylkesveiforbindelse til Øksfjord (bilferge Tverrfjord–Øksfjord).
Navnet er etter fjellet Nuven, til nuv, 'avrundet topp eller forhøyning'.
Vil du sitere denne artikkelen? Kopier denne teksten og lim den inn i litteraturlisten din: Askheim, Svein. (2018, 20. februar). Nuvsfjorden. I Store norske leksikon. Hentet fra https://snl.no/Nuvsfjorden
Nuvsfjorden er i kategorien Loppa
Loppa er en kommune i Finnmark fylke. Kommunen omfatter den nordlige del av halvøya mellom Kvænangen og Altafjorden på grensen til Troms, samt en del øyer, hvorav Loppa og Silda er de største.